**OIFIGEACH MARGAÍOCHTA TURASÓIREACHTA**

**Clár Oibre & Dualgais an Phoist**

Oifigeach Margaíochta Turasóireachta ag Teach Solais Fhánada

Cur Síos Poist

Tá post mar Oifigeach Margaíochta Turasóireachta á thairiscint ag Forbairt Fhánada CTR ar conradh trí bliana, d’iarrthóirí a bhfuil líofacht sa nGaeilge acu. Beidh an té a cheapfar lonnaithe go príomha ag Teach Solais Chionn Fhánada i dtuaisceart Dhún na nGall.

Duine cumasach le cáilíocht tríú leibhéal i gceann de na réimsí seo a leanas: turasóireacht, / margaíocht / gnó, *nó* le 3 bliana d thaithí ábharach ag plé le cúrsaí margaíochta san earnáil gnó turasóireachta, *agus* a léiríonn spéisi gcur chun cinn agus i bhforbairt na hearnála turasóireachta, a roghnófar.

Ní mór d’iarrthóirí ardchaighdeán i scríobh agus i labhairt na Gaeilge a bheith acu chomh maith le hardscileanna cumarsáide agus taithí ag plé leis na meáin sóisialta i gcúrsaí margaíochta.

Íocfar liúntas €30,000 - €32,000 sa bhliain ag brath ar thaithí leis an té a cheapfar. Is féidir sonraí an phoist a fháil ar an suíomh gréasáin [www.fanadlighthouse.com](http://www.fanadlighthouse.com)

Seoltar litir iarratais mar aon le Curriculum Vitae, chuig: eimear@fanadlighthouse.com roimh dheireadh an lae, **Dé Luain 11 Lúnasa 2025**.

*Tá tacaíocht don phost seo á chur ar fáil ag Údarás na Gaeltachta mar chuid dá Phlean Turasóireachta chun tograí Turasóireachta Straitéiseacha a fhorbairt ar fud na Gaeltachta. Beidh an té a cheapfar páirteach I ngréasán foghlama de thograí stráitéiseachta turasóireachta sa nGaeltacht.*

**OIDEACHAS & Scileanna:**

* Cáilíocht 3ú leibhéal i gceann de na réimsí seo a leanas: Turasóireacht, Margaíocht, Gnó NÓ taithí 3 bliana i ról den chineál céanna
* Eolas ar réimse leathan teicnící agus coincheapa margaíochta turasóireachta;
* Láncheadúnas tiomána bailí agus rochtain ar d’iompar féin;
* Tuiscint ar na meáin shóisialta & na hardáin dhigiteacha agus conas iad a úsáid mar uirlis bholscaireachta & margaíochta;

Cumas chun:

* Oibriú i dtimpeallacht dírithe ar chustaiméirí,
* Oibriú go maith as a stuaim féin,
* A bheith oscailte agus fáilte a chur roimh fhaisnéis nua agus a bheith in ann déileáil le héilimh athraitheacha laistigh den timpeallacht oibre,
* Tascanna agus sceidil oibre a chur in ord tosaíochta ar bhealach éifeachtach.

**Taithí inmhianach/Eolas Ábhartha Eile**

* Tuiscint agus eolas maith ar an earnáil turasóireachta áitiúil;
* Tuiscint ar an earnáil turasóireachta náisiúnta agus ar na heagrais stáit atá ag plé leis an earnáil;
* Taithí ag bainistiú airgid agus sreabhadh ioncaim;
* Taithí ag déanamh iarratais ar fhoinsí maoine.
* Scileanna ríomhaireachta den scoth (msh Word, Excel, PowerPoint);

**FREAGRACHTAÍ:**

* Straitéis margaíochta a ullmhú agus a chur i bhfeidhm do Theach Solais Fhánada
* Tionscnóirí turais a mhealladh go dtí teach an tsolais agus go Fánaid
* Suíomh idirlín a choinneáil suas chun dáta;
* Na meáin shóisialta a choinneáil cothrom le dáta go rialta;
* Poiblíocht dhearfach a chruthú;
* Ábhar bolscaireachta agus margaíochta a ullmhú, a phleanáil agus a fhoilsiú;
* Caidrimh maithe a fhorbairt agus a choinneáil leis na meáin ag leibhéal áitiúil, réigiúnach agus náisiúnta;
* Bainistíocht a dhéanamh ar phoiblíocht áitiúil, náisiúnta agus idirnáisiúnta, lena n-áirítear ullmhú agus socrú fógraí, preaseisiúintí agus agallaimh;
* Ionadaíocht a dhéanamh ag imeachtaí margaíochta/ bolscaireachta mar is cuí
* Freastal ar chruinnithe mar is gá chun an t-eolas is déanaí faoi thionscnaimh / gníomhaíochtaí margaíochta a chur ar fáil;
* Caiteachas a rialú agus a bhainistiú i gcomhréir leis an mbuiséad comhaontaithe;
* Tabhairt faoi aon dualgas gaolmhar eile de réir mar is gá.

**Greasán/ Lionrú Foghlama**

Tá an post seo á mhaoiniú faoi thionscnamh turasóireachta Údarás na Gaeltachta agus tá sé i gceist go mbeadh idir 10 – 15 oifigigh turasóireachta fostaithe faoin tionscnamh seo. An phríomhaidhm atá leis an tionscnamh seo ná foghlaim idir na rannpháirtithe go léir atá fostaithe faoin tionscnamh a roinnt agus go mbeidh siad ina mbaill den ghréasán foghlama.

Táthar ag súil, tríd an gcur chuige seo, go gcuirfidh an grúpa a bheidh ceaptha le tabhairt faoin obair dhúshlánach seo aithne ar a chéile sa gcaoi is go mbeidh deis acu a bheith ag foghlaim óna chéile.

* Go gcothófar muinín ina measc mar ghrúpa sa gcaoi is go mbeidh fonn comhoibrithe orthu agus go dtabharfaidh siad comhairle agus treoir ar a chéile de réir mar a bheidh a dtograí féin á bhforbairt acu.
* Go gcuirfidh an grúpa aithne ar cheannairí ó thograí straitéiseacha san earnáil seo, atá forbartha ar chaighdeán ard, in áiteanna eile ar fud na hÉireann agus thar lear.

Thar thréimhse dhá bhliain bheifí ag súil go mbeadh dea-chleachtas á fhorbairt agus á roinnt agus go mbeadh an grúpa ag foghlaim ó thaithí a chéile agus ó na tograí éagsúla, agus go mbeadh comhoibriú agus comhpháirtíocht á chruthú agus á chothú.

**BAINISTÍOCHT:** Beidh an t-oifigeach freagrach don bhainisteoir

**Dáta Deiridh:**

**Is é an dáta deiridh le hiarratas a dhéanamh ar an bpost ná 11 Lúnasa 2025**

Seol cv agus litir iarratais chuig eimear@fanadlighthouse.com.